CELEX: 32017R0375
Language: sk
Date: 2017-03-02 00:00:00
Title: Vykonávacie nariadenie Komisie (EÚ) 2017/375 z 2. marca 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky prosulfurón ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

4.3.2017   
               
               
                  SK
               
               
                  Úradný vestník Európskej únie
               
               
                  L 58/3
               
            VYKONÁVACIE NARIADENIE KOMISIE (EÚ) 2017/375
      z 2. marca 2017,
      ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky prosulfurón ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 24 v spojení s jeho článkom 20 ods. 1,
      keďže:
      
                  (1)
               
               
                  Schválenie účinnej látky prosulfurón v zmysle časti A prílohy k vykonávaciemu nariadeniu Komisie (EÚ) č. 540/2011 (2) platí do 30. júna 2017.
               
            
                  (2)
               
               
                  Žiadosť o obnovenie zaradenia prosulfurónu do prílohy I k smernici Rady 91/414/EHS (3) bola predložená v súlade s článkom 4 nariadenia Komisie (EÚ) č. 1141/2010 (4) v rámci lehoty stanovenej v uvedenom článku.
               
            
                  (3)
               
               
                  Žiadateľ predložil doplňujúcu dokumentáciu vyžadovanú v súlade s článkom 9 nariadenia (EÚ) č. 1141/2010. Spravodajský členský štát skonštatoval, že žiadosť je úplná.
               
            
                  (4)
               
               
                  Spravodajský členský štát vypracoval správu z hodnotenia obnoveného zaradenia na základe konzultácie so spoluspravodajským členským štátom a 15. júla 2013 ju predložil Európskemu úradu pre bezpečnosť potravín (ďalej len „úrad“) a Komisii.
               
            
                  (5)
               
               
                  Úrad postúpil správu z hodnotenia obnoveného zaradenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.
               
            
                  (6)
               
               
                  Úrad oznámil 25. augusta 2014 Komisii svoje závery (5) o tom, či možno očakávať, že prosulfurón bude spĺňať kritériá schválenia stanovené v článku 4 nariadenia (ES) č. 1107/2009. Komisia predložila 29. mája 2015 návrh revíznej správy o prosulfuróne Stálemu výboru pre rastliny, zvieratá, potraviny a krmivá.
               
            
                  (7)
               
               
                  V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 sú splnené. Uvedené kritériá schválenia sa preto považujú za splnené.
               
            
                  (8)
               
               
                  V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Predovšetkým je vhodné požiadať o ďalšie potvrdzujúce informácie a obmedziť používanie prípravkov na ochranu rastlín s obsahom prosulfurónu, aby sa minimalizovala expozícia podzemnej vody, a to stanovením maximálnej dávky 20 g účinnej látky na hektár každý tretí rok na rovnakom poli.
               
            
                  (9)
               
               
                  Hodnotenie rizika v prípade obnovenia schválenia prosulfurónu vychádza z obmedzeného počtu reprezentatívnych použití, ktoré však neobmedzujú použitia, pri ktorých je možné prípravky na ochranu rastlín s obsahom prosulfurónu autorizovať. Preto je vhodné nezachovať obmedzenie týkajúce sa použitia ako herbicídu.
               
            
                  (10)
               
               
                  Komisia však považuje prosulfurón za látku, ktorá sa má nahradiť podľa článku 24 nariadenia (ES) č. 1107/2009. Prosulfurón je perzistentná a toxická látka v súlade s bodmi 3.7.2.1, resp. 3.7.2.3 prílohy II k nariadeniu (ES) č. 1107/2009, keďže polčas jej degradácie v sladkej vode je dlhší ako 40 dní a dlhodobá koncentrácia bez pozorovaného účinku na sladkovodné organizmy je nižšia ako 0,01 mg/l. Prosulfurón preto spĺňa podmienku stanovenú v bode 4 druhej zarážke prílohy II k nariadeniu (ES) č. 1107/2009.
               
            
                  (11)
               
               
                  Preto je vhodné obnoviť schválenie prosulfurónu ako látky, ktorá sa má nahradiť.
               
            
                  (12)
               
               
                  V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.
               
            
                  (13)
               
               
                  Vykonávacím nariadením Komisie (EÚ) 2016/549 (6) sa predĺžil dátum platnosti schválenia prosulfurónu, aby sa postup obnovenia mohol dokončiť pred uplynutím platnosti schválenia tejto látky. Avšak vzhľadom na to, že rozhodnutie o obnovení bolo prijaté pred predĺženým dátumom uplynutia platnosti, toto nariadenie by sa malo uplatňovať od 1. mája 2017.
               
            
                  (14)
               
               
                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO NARIADENIE:
      Článok 1
      Obnovenie schválenia účinnej látky ako látky, ktorá sa má nahradiť
      Schválenie účinnej látky prosulfurón ako látky, ktorá sa má nahradiť, sa obnovuje podľa prílohy I.
      Článok 2
      Zmeny vykonávacieho nariadenia (EÚ) č. 540/2011
      Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
      Článok 3
      Nadobudnutie účinnosti a dátum uplatňovania
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Uplatňuje sa od 1. mája 2017.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 2. marca 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 309, 24.11.2009, s. 1.
      
         (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
      
         (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
      
         (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
      
         (5)  Vestník EFSA (EFSA Journal) (2014) 12(9):3815. K dispozícii online: www.efsa.europa.eu.
      
         (6)  Vykonávacie nariadenie Komisie (EÚ) 2016/549 z 8. apríla 2016, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok bentazón, cyhalofop-butyl, dikvát, famoxadón, flumioxazín, DPX KE 459 (flupyrsulfurón-metyl), metalaxyl-M, pikolinafén, prosulfurón, pymetrozín, tiabendazol a tifénsulfurón-metyl (Ú. v. EÚ L 95, 9.4.2016, s. 4).
      
         PRÍLOHA I
         
                     Všeobecný názov, identifikačné čísla
                  
                  
                     IUPAC názov
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     prosulfurón
                     CAS č. 94125-34-5
                     CIPAC č. 579
                  
                  
                     1-(4-metoxy-6-metyl-1,3,5-triazín-2-yl)-3-[2-(3,3,3-trifluórpropyl)benzénsulfonyl]močovina
                  
                  
                     950 g/kg
                     Nečistota 2-(3,3,3-trifluórpropyl)-benzénsulfonamid nesmie prekročiť 10 g/kg v technickom materiáli.
                  
                  
                     1. máj 2017
                  
                  
                     30. apríla 2024
                  
                  
                     ČASŤ A
                     Použitie musí byť obmedzené na jednu aplikáciu každé tri roky na rovnakom poli pri maximálnej dávke 20 g účinnej látky na hektár.
                     ČASŤ B
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o prosulfuróne, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:
                     
                                 —
                              
                              
                                 ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami,
                              
                           
                                 —
                              
                              
                                 riziku pre necieľové suchozemské a vodné rastliny.
                              
                           V podmienkach používania sa podľa potreby uvedú opatrenia na zmiernenie rizika.
                     Žiadateľ musí predložiť potvrdzujúce informácie o genotoxickom potenciáli metabolitu triazín-amín (CGA150829), aby sa potvrdilo, že tento metabolit nie je genotoxický ani relevantný na účely hodnotenia rizika.
                     Žiadateľ predloží tieto informácie Komisii, členským štátom a úradu do 31. októbra 2017.
                  
               
            (1)  Ďalšie podrobnosti o identite a špecifikácii účinnej látky sú uvedené v revíznej správe.
      
      
         PRÍLOHA II
         Príloha k vykonávaciemu nariadeniu (EÚ) č. 540/2011 sa mení takto:
         
                     1.
                  
                  
                     V časti A sa vypúšťa položka 31 týkajúca sa prosulfurónu.
                  
               
                     2.
                  
                  
                     V časti E sa dopĺňa táto položka:
                     
                                  
                              
                              
                                 Všeobecný názov, identifikačné čísla
                              
                              
                                 IUPAC názov
                              
                              
                                 Čistota (*1)
                                 
                              
                              
                                 Dátum schválenia
                              
                              
                                 Schválenie platí do
                              
                              
                                 Osobitné ustanovenia
                              
                           
                                 „6.
                              
                              
                                 prosulfurón
                                 CAS č. 94125-34-5
                                 CIPAC č. 579
                              
                              
                                 1-(4-metoxy-6-metyl-1,3,5-triazín-2-yl)-3-[2-(3,3,3-trifluórpropyl)benzénsulfonyl]močovina
                              
                              
                                 950 g/kg
                                 Nečistota 2-(3,3,3-trifluórpropyl)-benzénsulfonamid nesmie prekročiť 10 g/kg v technickom materiáli.
                              
                              
                                 1. máj 2017
                              
                              
                                 30. apríla 2024
                              
                              
                                 ČASŤ A
                                 Použitie musí byť obmedzené na jednu aplikáciu každé tri roky na rovnakom poli pri maximálnej dávke 20 g účinnej látky na hektár.
                                 ČASŤ B
                                 Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o prosulfuróne, a najmä jej dodatky I a II.
                                 Pri tomto celkovom hodnotení musia členské štáty venovať osobitnú pozornosť:
                                 
                                             —
                                          
                                          
                                             ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami,
                                          
                                       
                                             —
                                          
                                          
                                             riziku pre necieľové suchozemské a vodné rastliny.
                                          
                                       V podmienkach používania sa podľa potreby uvedú opatrenia na zmiernenie rizika.
                                 Žiadateľ musí predložiť potvrdzujúce informácie o genotoxickom potenciáli metabolitu triazín-amín (CGA150829), aby sa potvrdilo, že tento metabolit nie je genotoxický ani relevantný na účely hodnotenia rizika.
                                 Žiadateľ predloží tieto informácie Komisii, členským štátom a úradu do 31. októbra 2017.“
                              
                           
               
            (*1)  Ďalšie podrobnosti o identite a špecifikácii účinnej látky sú uvedené v revíznej správe.